Kristin Lund

Kristin Lund (født 1958) er en norsk tidligere generalmajor. Hun har vært generalinspektør for Heimevernet (2009–2013) og styrkesjef for FN-styrken UNFICYP på Kypros (2014–2016).  I 2017 ble hun utnevnt til sjef for United Nations Truce Supervision Organization (UNTSO) i Midtøsten.

Lund er andre kvinne i Norge som er utnevnt til offiser på admirals-/generalsnivå, og var også første kvinnelige styrkesjef i en av FNs fredsbevarende styrker.

 Tjeneste 
Lund startet som heimevernsungdom i Heimevernet før hun gikk Befalsskolen for Hærens transportkorps og intendantur i 1980 og Krigsskolen i 1983. Hun har også Forsvarets stabsskole, Forsvarets høgskole, og har i tillegg US Army War College.

Lund har omfattende og variert tjenestebakgrunn, såvel innenlands som utenlands. Hun har vært nestkommanderende for Hærens styrker og sjef Østerdal Garnison.

I 2009 ble hun utnevnt til generalmajor og beordret som generalinspektør for Heimevernet.Offisielt frå statsrådet 18. september 2009, regjeringen.no. Lund ble den første kvinne i Norge som ble utnevnt til offiser på generalnivå i Hæren.Hærens første kvinnelige general, Nettavisen, 18. september 2009. Lund var generalinspektør for Heimevernet fra 2009 til 2013.«Heimevernet har fått ny sjef» , forsvaret.no, 14. november 2013. I 2013 ble Lund utnevnt til veteraninspektør i Forsvaret.«Her er den nye veteraninspektøren» , forsvaret.no, 19. august 2013.

Lund ble i mai 2014 utnevnt til styrkesjef for FN-styrken UNFICYP, den første kvinne i en slik stilling.«Norwegian General becomes first woman commander to head UN peacekeeping force», UN News Centre, 12. mai 2014.«Skal lede Kypros-operasjon» , Forsvaret.no, 12. mai 2014.Tone Magni Vestheim: Portrettintervju med Kristin Lund - Dagsavisen 9. august 2014 Hun overtok den militære kommandoen 11. august 2014.«First UN female force commander takes reigns in Cyprus», UN News Centre, 11. august 2014. Perioden som styrkesjef utløp 29. juli 2016. Lund ble etterfulgt av generalmajor Mohammad Humayun Kabir fra Bangladesh.

I perioden 2017–2019 var hun sjef for United Nations Truce Supervision Organization (UNTSO) i Midtøsten.«Kristin Lund skriver FN-historie igjen», Aftenposten, 6. oktober 2017. Lest 6. oktober 2017. Hun etterfulgte generalmajor Arthur David Gawn fra New Zealand. 

 Utmerkelser 
Lund er innehaver av en rekke norske og utenlandske utmerkelser.«Kristin Lund ble ny GIHV» , Befalets fellesorganisasjon, 18. september 2009, besøkt 23. november 2009.Einar Holst Clausen: «Verdig seremoni for ny GIHV» , Befalets fellesorganisasjon, 6. oktober 2009.«Skal lede Kypros-operasjon» , forsvaret.no, 12. mai 2014. I 2019 ble hun utnevnt til kommandør av St. Olavs Orden «for sin fremragende innsats for likestilling».

Hun er tildelt Forsvarets hederskors«Forsvarets hederskors til Kristin Lund » , forsvaret.no, 26. september 2016., Forsvarsmedaljen med laurbærgren, Forsvarsmedaljen med to stjerner, Forsvarets medalje for internasjonale operasjoner med laurbærgren«Kristin Lund», un.org, besøkt 17. oktober 2019., Forsvarets innsatsmedalje for Saudi-Arabia med rosett, Forsvarets operasjonsmedalje for Afghanistan og Hærens vernedyktighetsmedalje med tre stjerner.

I 2015 ble Lund hedret som offiser av Æreslegionen.«Fransk utmerkelse» , F nr. 1 (2016) s. 78.

Hun har også mottatt FNs UNTSO-medalje«Kristin Lund utnevnt til St. Olavs Orden», fofo.no, 16. oktober 2019, FNs UNFICYP-medalje«Optimistisk om uløst konflikt» , forsvaret.no, 1. august 2016, FNs UNIFIL-medalje, FNs UNPROFOR-medalje med totall, NATOs SFOR-medalje, NATOs ISAF-medalje, den britiske Gulfmedaljen med rosett, det danske Hjemmeværnets fortjensttegn, den svenske Hemvärnets kungliga förtjänstmedalj, den kuwaitiske Frigjøringsmedaljen av 3. klasse, den georgiske Kakutsa Cholokashvili-medaljen, og den saudiarabiske Medaljen for frigjøring av Kuwait. Hun har også Det frivillige Skyttervesens hederstegn, Fredsprismedaljen og KNBLO-medaljen med 7-tall.

I 2004 ble Lund ridder av Tempelherreorden.«Priorat Norges Konvent»Tempelherreorden , fosna-folket.no

 Referanser 

 Eksterne lenker 
 regjeringen.no: Pressemelding «Historisk utnevning i Forsvaret»
 mil.no: Pressemelding med bilde og CV

Kategori:Norske generalmajorer
Kategori:Offiserer i Hæren (Norge)
Kategori:Heimevernet
Kategori:Forsvarets hederskors
Kategori:Forsvarsmedaljen med laurbærgren
Kategori:Forsvarsmedaljen
Kategori:Kommandører av St. Olavs Orden